አዲስ ያመጡት ዘዴ፥ የሞረሽን እያየለ መሄድ ሲያዩ፥ በወያኔ መንገድ ሊያዳክሙት ፈለጉ። ታስታውሱ እንደሆን፥ ወያኔዎች ተቃዋሚዎቹን ሲያጣጥል፥ “ብዙዎች ፓርቲዎች እንጂ አንድ ጠንካራ ተቃዋሚ ፓርቲ የለባቸውም” ይላሉ። በዚያው ዘዴ፥ “አማራው ሊስማማ አልቻለም፤ ብዙ የአማራ ድርጅቶች አሉ እንጂ አንድ ጠንካራ የአማራ ድርጅት የለም” እያሉ የአማራውን አልሞት ባይ ተጋዳይነት ያጣጥላሉ። የትኛው የአማራ ድርጅት ነው ሞረሽን የሚወዳደር? የትኛው የአማራ ድርጅት ነው እንደ ሞረሽ ስለ አማራው እልቂት ጥናት ያቀረበ? የትኛው የአማራው ድርጅት ነው እንደ ሞረሽ ከትግሉ ሜዳ ጋር ግንኙነት ያለው? ከዓሥር የማይበልጡ ሰዎች ተጠራርተው “የአማራ ማኅበር ነን” ቢሉ እነሱን ፍሬ ካሳየው ሞረሽ ጋር ማስተካከል አለማወቅ ወይም ተንኮል ነው።